Parra se Blog: DIE GROOTSTE WISKUNDIGE WONDERWERK OOIT
Enn van die grootste wiskundige wonderwerke, sentreer rondom Moses en die Israeliete. In die woestyn moes die Israeliete kos kry.... Hoe voed jy 3 - 5 miljoen mense? Volgens die Kwartiermeester-Generaal van die weermag, het Moses omtrent 1500 ton kos per dag nodig gehad! 'n Ses kilometer lange goederetrein sou nodig wees om die kos te vervoer!
Die kos moes gaar gemaak word met houtvure. Jy moet onthou hulle was in die woestyn. 4000 Ton hout sou nodig wees per dag en weer 'n paar goederetreine, elk amper 2 km lankl, om die hout te vervoer. Onthou bietjie dat hulle 40 jaar deur die woestyn getrek het.
Wat van water? Net genoeg vir 'n bietjie drink en en opwas sou hulle 50 miljoen liter water daagliks nodig gehad het, en 'n goederetrein met tenkwaens, omtrent 19 km lank, sou nodig wees om die water te bring. Daar was net 'n paar putte in die woestyn! Hoe het hulle genoeg water gekry?
Nog 'n deel van die logistieke nagmerrie was, dat hulle in een nag oor die Rooi See moes trek! As hulle met 'n nou paadjie , twee-twee, sou loop, sou die lyn 1280km lank wees en sou dit 35 dae en nagte neem om deur te gaan. So daar moes 'n pad deur die Rooi See gewees het van amper 5 km breed sodat 5000 mense langs mekaar kon loop om in een nag deur te loop.
Nog 'n uitdaging was elke aand se kamp opslaan. "n Terrein van 1200 vierkante km was nodig, dit is so 40 km breed en 48 km lank.
Dink julle Moses het dit alles haarfyn uitgewerk voordat hy die Israeliet uit Egipte gelei het. Nee, hy was maar net 'n gewone mens met 'n onwrikbare geloof en vertroue in God. God sou sorg vir alles!
Kom skep moed, ons dien vandag nog dieselfde God. Kom vergelyk bietjie jou probleme met Moses se probleme.....!